b'\n_START_ARTICLE_\nTrgova\xc4\x8dki centar\n_START_PARAGRAPH_\nTrgova\xc4\x8dki centar ili rje\xc4\x91e prodajni centar (\xc5\xa1to se zapravo odnosi na glavni distribucijski centar neke tvrtke) (ili engleska posu\xc4\x91enica \xc5\xa1oping centar) naziv je za niz maloprodajnih trgovina i drugih uslu\xc5\xbenih objekata razli\xc4\x8ditih bran\xc5\xa1i. Ponekad se u prodajnim centrima nalaze i drugi sadr\xc5\xbeaji, kao \xc5\xa1to su primjerice fitness centri, frizerski saloni, zalogajnice i kina. Vlasnici trgovina su uglavnom iznajmljiva\xc4\x8di prostora.\n_START_SECTION_\nTip gradnje\n_START_PARAGRAPH_\nTrgova\xc4\x8dki centri naj\xc4\x8de\xc5\xa1\xc4\x87e se grade kao jedna velika, monolitna zgrada u kojoj se nalazi puno trgovina razli\xc4\x8ditih veli\xc4\x8dina koje lako mijenjaju svoje dimenzije. Laka promjena dimenzija lokala posti\xc5\xbee se tako \xc5\xa1to se nosivost u prodajnom prostoru ne posti\xc5\xbee nosivim zidovima nego nosivim stupovima, pa je u trgova\xc4\x8dkom centru lako stvarati trgovine proizvoljne kvadrature uporabom pregradnih zidova od gips-kartonskih plo\xc4\x8da. Takvi su zahvati olak\xc5\xa1ani time \xc5\xa1to monolitni centri imaju zajedni\xc4\x8dke sanitarne prostorije, ponekad i vi\xc5\xa1e njih na jednome katu trgova\xc4\x8dkog centra.\n_START_SECTION_\nSpecifi\xc4\x8dnosti po dr\xc5\xbeavama\n_START_PARAGRAPH_\nU ve\xc4\x87ini zapadnoeuropskih zemalja oblik prodaje u zajedni\xc4\x8dkom otvorenom prostoru sa \xc5\xa1tandovima naj\xc4\x8de\xc5\xa1\xc4\x87e je prisutan na tr\xc5\xbenicama hrane, odnosno mlije\xc4\x8dnih, suhomesnatih proizvoda i ribe, dok se ostali oblici robe naj\xc4\x8de\xc5\xa1\xc4\x87e prodaju u zasebnim prostorima. U dr\xc5\xbeavama nastalim raspadom SSSR-a \xc4\x8desto se na \xc5\xa1tandovima u velikim trgova\xc4\x8dkim centrima prodaju svi oblici robe, osim luksuzne i ljekarni\xc4\x8dke robe.\n_START_SECTION_\nHrvatska\n_START_PARAGRAPH_\nU Hrvatskoj prije 1990. godine nije bilo modernih trgova\xc4\x8dkih centara, najbli\xc5\xbei sli\xc4\x8dan oblik bili su nizovi trgovina u centrima ve\xc4\x87ih gradova.\n_START_SECTION_\nMje\xc5\xa1oviti oblik\n_START_PARAGRAPH_\nJedan manji broj trgova\xc4\x8dkih centara mje\xc5\xa1ovitog je oblika, gdje investitor gradnje i vlasnik samog objekta u kona\xc4\x8dnici rabi ve\xc4\x87i dio objekta, a u manjem dijelu objekta iznajmljuje se jedan ili vi\xc5\xa1e poslovnih prostora._NEWLINE_Ovaj oblik nazo\xc4\x8dan je u Zagrebu u prodajnim prostorima Kauflanda, u kojima se tipi\xc4\x8dno osim velike Kauflandove samoposluge - supermarketa nalazi jo\xc5\xa1 5-10 poslovnih prostora, me\xc4\x91u kojima je tipi\xc4\x8dno mjenja\xc4\x8dnica, prodaja novina, prodavaonica kruha i pekarskih proizvoda, obrti.'